กรุงเทพมหานคร จับจริง-ปรับจริง ตั้งจุดกวดขัน 115 จุด  สำหรับผู้ที่ฝ่าฝืนจอดรถหรือขับขี่บนทางเท้า
กรุงเทพมหานคร จับจริง-ปรับจริง ตั้งจุดกวดขัน 115 จุด  สำหรับผู้ที่ฝ่าฝืนจอดรถหรือขับขี่บนทางเท้า

นายสกลธี ภัททิยกุล รองผู้ว่าราชการกรุงเทพมหานคร  เปิดเผยว่า  พลตำรวจเอก อัศวิน ขวัญเมือง ผู้ว่าราชการกรุงเทพมหานคร กำชับให้ตั้งจุดกวดขันของ 50 เขตกรุงเทพมหานคร จำนวน 115 จุด  จัดเจ้าหน้าที่เทศกิจคอยเฝ้าระวัง ในช่วงเวลาเช้าถึงเย็น เพื่อเป็นการป้องปรามไม่ให้มีผู้กระทำผิดจอดรถ หรือขับขี่บนทางเท้า ซึ่งเป็นการสร้างความเดือดร้อนให้กับประชาชนผู้ใช้ทางเท้าสัญจรไปมา ไม่ได้รับความสะดวกสบาย

ขณะเดียวกันรองผู้ว่าราชการกรุงเทพมหานคร ได้ให้กำลังใจเจ้าหน้าที่เทศกิจและกำชับให้เข้มงวดในการออกตรวจตราและเฝ้าระวัง หากพบว่ามีผู้ใดฝ่าฝืนให้ดำเนินการจับ หรือปรับทันที ซึ่งมีโทษปรับตาม พ.ร.บ.รักษาความสะอาดสูงสุดไม่เกิน 5,000 บาท ทั้งนี้หากประชาชน หรือผู้ใช้ทางเท้าพบการกระทำฝ่าฝืนนำรถขึ้นมาจอด หรือขับขี่บนทางเท้าขอให้แจ้งกรุงเทพมหานครได้ที่ Facebook สำนักเทศกิจ กรุงเทพมหานคร  หรือสายด่วนสำนักเทศกิจ โทร 02-465-6644